text: Apunt Menorca Novembre és el mes del Festival de Música Antiga de Maó
  Novembre és el mes del Festival de Música Antiga de Maó
  06/11/2021 fins al 21/11/2021
  Maó | Ciutadella
  Del 6 al 21 de novembre, el Festival de Música Antiga de Maó omplirà el Claustre del Carme de sonoritats i músiques de temps remots.
  Organitzat pel grup La Galatea amb la col·laboració de l'Ajuntament de Maó, el Festival de Música Antiga de Maó arribarà a la seva novena edició fidel al seu compromís amb la qualitat i la divulgació de la música antiga, interpretada a partir de criteris musicològics.
  L'espai central del festival serà la Sala d'audiències del Claustre del Carme, tot i que també es traslladarà a l'Església del Socors de Ciutadella i al Teatre Principal de Maó, on el 21 de novembre se celebrarà el concert de cloenda.
  Les entrades poden reservar-se enviant un correu a galateabaroque@gmail.com i o telefonant al +34 633 436 600.
  El programa del Festival de Música Antiga de Maó
  El programa d'aquesta edició inclou diferents concerts i també una sèrie d'activitats complementàries, com conferències, classes magistrals i una representació teatral. Preneu nota de tots els detalls a continuació:
  Teatre amb titelles i música
  Dissabte 6 /11 a les 19 hores | Sala d'Audiències del Claustre del Carme (Maó)
  Diumenge 7/11 a les 19 hores | Església del Socors (Ciutadella)
  Pulcinella i Colanfronio están desesperats i morts de fam, proven de tot per menjar. Però la ingenuïtat enamoradissa de Pulcinella farà que els plans es torcin i tot acabi amb el final clàssic de la commedia dell'arte: una baralla de bastons. La màgia que per se té aquesta forma teatral se suma a les titelles tradicionals napolitanes, en què els protagonistes es convertiran gairebé en personatges de carn i ossos.
  Intèrprets: Compagnia Pernazza Luongo, Manuel Pernazza i Alessia Luongo | La Galatea: Alexander Hopkins, guitarra barroca i Mario Garau, colascione
  ARPAS SAJONAS DELS SEGLES VI-VII
  Conferència sobre l'arpa
  Dissabte 13/11 · 19 hores | Sala d'Audiències del Claustre del Carme
  Amb l'arpa més antiga d'Europa Occidental se'ns proposa un recorregut a tres nivells: en primer lloc, Dylan Cox repassarà els aspectes arqueològics/històrics i l'arribada de la lira; en segon, s'oferirà una síntesi del treball de Cox com a arqueoconservador, tot revisant algunes troballes excepcionals; i per últim, es presentarà una reproducció d'una lira antiga modelada per Alexander Hopkins, luthier afincat a Menorca i membre fundador de La Galatea.
  DUO DE LLAÜTS DEL 1550: A DUE LIUTI
  Concert de llaüt
  Diumenge 14/11 · 19 hores | Sala d'Audiències del Claustre del Carme
  En aquest concert, Jean Marie Poirier i Thierry Meunier interpretaran un programa on alternen versions pròpies amb altres de duets existents, desitjant rendir homenatge als músics que els han precedit i que formen part d'una tradició que es vol perpetuar. La història dels duets de llaüt té la seva particularitat: a principis de segle XVI l'estil es basa a reduir una cançó a quatre, cinc o sis veus per als dos llaüts, distribuint les veus entre els dos instruments, bassus i superius, que després fan joc igual. Es respecta la polifonia en el seu conjunt i li toca a l'intèrpret sumar les disminucions que li semblin desitjables, sense perdre el fil de la polifonia inicial. El virtuosisme adquireix llavors un aspecte ornamental més que estructural. Aquest és el cas de les cançons franceses, de les quals Poirier i Meunier oferiran una mostra representativa.
  RESSONÀNCIES A LA CORT ESPANYOLA DEL SEGLE XVII
  Conferència musicada
  Dissabte 20/11 · 19 hores | Sala d'audiències del Claustre del Carme
  Amb aquest recital s'intentarà proposar, amb el màxim rigor històric, el que se sap que es tocava a les corts espanyoles en els segles XVII i XVIII, música italiana principalment. Aquesta conjunció entre els estils italians i espanyol, que es van acabar entrellaçant màgicament, guiarà un concert amb clavicèmbal (una petita joia que es conserva a Menorca). Patricia Romero (clave) i Maria Victoria Vicente (soprano) ens guiaran per aquest fascinant tema mesclant elements amb anècdotes i curiositats sobre l'instrument. El recital es completarà amb peces per a soprano part de l'arqueologia musical espanyola.
  CLASSES MAGISTRALS DE GUITARRA BARROCA I PERCUSSIONS
  19 i 20/11 | Sala d'audiències del Claustre del Carme
  Docents: Xavier Díaz Latorre (corda polsada) i Pedro Estevan (percussions històriques)
  Sobre la trajectòria dels docents i la proposta formativa trobareu més info a la web del festival La Galatea
  Concert de Xavier Díaz – Latorre (guitarra barroca) i Pedro Estevan (percussions)
  Diumenge 21/11 · 19 hores | Teatre Principal de Maó
  L'ensemble instrumentalLaberintos Ingeniososproposa un programa molt representatiu del que va ser la guitarra barroca en el segle XVII, especialitzat en la interpretació de músiques del Segle d'Or espanyol, particularment obres de Gaspar Sanz, Santiago de Murcia i Francisco Gerau, tres dels guitarristes més importants del segle. Laberintos Ingeniosos neix de la mà de Xavier Díaz – Latorre i Pedro Estevan, dos importants membres d'Hesperion XXI, La Capella Reial de Catalunya i Le Concert des Nations, tres de les principals agrupacions implicades en el procés de revalorització de la música històrica.